*Autorské práva*

**Autorské právo** (po anglicky copyright) **je právo rozhodovať o vlastnom diele**. Je **garantované zákonmi krajiny, v ktorej bolo dielo vydané**, prípadne ktorej občanom je autor. **Medzinárodné dodržovanie** autorských práv **je umožnené medzinárodnými** zmluvami. **Na Slovensku** je to tzv. **autorský zákon** (Zákon č. 618/2003 Zz o autorskom práve a právach súvisiacich s autorským právom).

Pri zakúpení programu (softvéru) získame licenciu, ktorá stanovuje, za akých podmienok sa tento program môže používať. Ak **dodržíme tieto podmienky**, hovoríme o **legálnom softvéri.**

Licencie sú súčasťou programu a vzťahujú sa na **jeden PC**.

Pre viac počítačov sa zakupuje **multilicencia**, ktorá je lacnejšia a využívajú ju firmy a školy.

*Typy licencií programov*

**Freeware**

(free = voľný, bezplatný, ware = tovar ; v preklade bezplatný tovar)

Je **počítačový softvér**, ktorý **je možné používať zadarmo** a tiež **bezplatne šíriť**. Ale **nie je k dispozícií zdrojový kód,** z toho dôvodu nie je možné vykonávanie úprav v takomto programe a tiež nie je umožnené vytváranie odvodených verzií. (Patria sem programy napríklad: **CCleaner, Opera, 7-Zip** a pod.)

**Open source**

(open = otvorený, source = zdroj ; v preklade otvorený zdroj)

Softvér typu Open source je podobne ako freeware **voľne šíriteľný** a **môže sa zadarmo využívať**. Od freeware softvéru sa líši tým, že **má otvorené zdrojové kódy**, to znamená, že **je ho možné upravovať a vytvárať nové, upravené verzie a tieto verzie aj voľne šíriť.** (sem patria programy ako **OpenOffice, Firefox alebo operačný systém Linux**)

**Abandonware**

(abandon = opustiť, ware = tovar ; v preklade opustený tovar)

S týmto pojmom sa stretneme hlavne v **oblasti počítačových hier.** Je to napríklad hra, ktorá **je staršia ako 5 rokov**, výrobca aj distribútori o ňu stratili záujem a **nikto ju už nepredáva.** Tých podmienok je samozrejme viac. Typickým príkladom sú hry **GTA, Wolfenstein 3D, Heroes of Might and Magic a iné.**

**Shareware**

(share = časť, diel, ware = tovar; v preklade čiastkový, neúplný tovar)

Je softvér, ktorý môžete **používať v skúšobnej verzii len s obmedzenými funkciami.** Pri jeho spustení **musíte spravidla niečo stlačiť resp. odsúhlasiť**, prípadne sa v **ňom nachádza reklama, ktorá po zakúpení programu zmizne**. Do tejto skupiny patrí napríklad **Total Commander.**

**Trialware**

(trial = skúšobný, ware = tovar; v preklade skúšobný tovar)

Používanie nejakého trial programu resp. hry **je časovo obmedzené.** Po uplynutí **skúšobnej doby**, ktorá je **u rôznych programov odlišná**, vám **program spravidla prestane fungovať a vy si buď kúpite licenciu alebo ho musíte s vášho počítača odinštalovať nakoľko je už nepoužiteľný.** Existujú aj programy, ktoré môžete **určitý čas používať a po uplynutí skúšobnej lehoty stačí program zadarmo registrovať** (napríklad **avast! home**). Iné programy ako napríklad **Winrar si musíte po uplynutí skúšobnej doby kúpiť**. **Pri hrách sa licencia trial prejaví tým, že hru si môžete zahrať len určitú doba napríklad 1 hodinu**. **Potom vám už nezostáva nič iné ako si hru kúpiť.**

**Demo version**

(demo = predviesť, version = verzia; v preklade predvádzacia verzia verzia)

Ide o **demonštratívnu, ukážkovú verziu programu resp. hry**. Demoverzie sú menšie a **neobsahujú všetky funkcie**, ktorými **disponujú plné verzie**. **Demoverzie vychádzajú ku takmer všetkým novým hrám.** A to z toho dôvodu aby ste si mohli vyskúšať hru skôr, ako si ju kúpite, prípadne ak sa vám nebude hra pozdávať si ju nekúpite a ušetríte peniaze.

**OEM licencia**

Licencia patrí medzi tie lacnejšie a napríklad operačné systémy (ako Windows XP, Vista) sa **predávajú spolu s novým PC**. Daný operačný systém/ program **nemožno inštalovať na iný PC aj po ukončení životnosti daného PC**

**Adware**

(skratka z angl. advertising-supported software)

Je akýkoľvek softvér, **ktorý automaticky zobrazuje**, **prehráva alebo sťahuje reklamný materiál na počítači po svojej inštalácii alebo pri používaní tohto softvéru**. **Reklamy**  v týchto programoch **slúžia** **niekedy na pokrytie nákladov na tvorbu programu**, a vďaka nim je možné, aby program bol dostupný zadarmo. Adware **je často zamieňaný so spyware**, ale je pravda, že množstvo adware programov neobsahuje reklamy iba na podporu autorov, ale i sleduje činnosť používateľa bez jeho vedomia, vtedy už nejde o neškodné zobrazovanie reklám. **Adware často používajú firmy ktoré poskytujú služby typu zarábaj cez internet.** Vtedy používateľ "prenajme" časť monitoru kde sa budú zobrazovať reklamné bannery.

**Beerware**

Je forma licencie programu, pri ktorej **užívateľ má právo neobmedzene užívať príslušný program, eventuálne meniť jeho zdrojový kód**, s podmienkou, že **autorovi programu kúpi pivo** (anglicky beer, odtiaľ názov), prípadne v niektorých variantoch vypije pivo na autorovo zdravie. Termín bol vytvorený Johnom Bristorem v roku [1987](http://translate.googleusercontent.com/translate_c?hl=sk&sl=cs&u=http://cs.wikipedia.org/wiki/1987&prev=/search?q=beerware&hl=sk&prmd=iv&rurl=translate.google.sk&twu=1&usg=ALkJrhiI7xK1l1HuCP9sCrpWUIFwbKhyJw). Od tej doby bolo vytvorených mnoho programov pod touto licenciou*.*

**Cardware**

Je podobný ako beerware, v skutočnosti **je to freeware**. **Za užívanie programu** ako poďakovanie, či uznanie **je možné zaslať autorovi pohľadnicu**. **Pečiatka na pohľadnici je spätnou kontrolou (presnejšie informáciou), kde všade na svete sa používa jeho produkt**.

**Zdroje:**

<http://www.myslienka.sk/autor/>

<http://www.akonapc.sk/software_licencie_druhy>

<http://sk.wikipedia.org/wiki/Adware>

<http://cs.wikipedia.org/wiki/Beerware>

http://sk.wikipedia.org/wiki/Cardware